CELEX: 62019CN0354
Language: sk
Date: 2019-05-03 00:00:00
Title: Vec C-354/19: Návrh na začatie prejudiciálneho konania, ktorý podal Svea Hovrätt, Patent- och marknadsöverdomstolen (Švédsko) 3. mája 2019 — Novartis AG/Patent-och registreringsverket

8.7.2019   
            
            
               SK
            
            
               Úradný vestník Európskej únie
            
            
               C 230/23
            
         
      Návrh na začatie prejudiciálneho konania, ktorý podal Svea Hovrätt, Patent- och marknadsöverdomstolen (Švédsko) 3. mája 2019 — Novartis AG/Patent-och registreringsverket
      (Vec C-354/19)
      (2019/C 230/28)
      Jazyk konania: švédčina
      
         Vnútroštátny súd, ktorý podal návrh na začatie prejudiciálneho konania
      
      Svea Hovrätt, Patent- och marknadsöverdomstolen
      
         Účastníci konania pred vnútroštátnym súdom
      
      
         Žalobkyňa: Novartis AG
      
         Žalovaný: Patent-och registreringsverket
      
         Prejudiciálna otázka
      
      Vzhľadom na základný účel, ktorý má plniť dodatkové ochranné osvedčenie pre liečivá, ktorým je najmä podporovanie farmaceutického výskumu v Európskej únii, vylučuje článok 3 písm. c) nariadenia č. 469/2009 (1), so zreteľom na článok 3 ods. 2 nariadenia č. 1610/96, aby žiadateľovi, ktorému bolo predtým udelené dodatkové ochranné osvedčenie na výrobok chránený platným základným patentom vo vzťahu k výrobku ako takému, bolo udelené dodatkové ochranné osvedčenie na nové použitie výrobku v takom prípade, o aký ide vo veci samej, keď nové použitie predstavuje novú terapeutickú indikáciu, ktorá je osobitne chránená novým základným patentom?
      
         (1)  Nariadenie Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, 2009, s. 1).